INCWADANA NGOKWEMIGQALISELO YECANDELO 14 YOKHUTHAZO LELUNGELO LOKUFIKELELA KUMTHETHO WOLWAZI 2 WAMA-2000
INCWADANA NGOKWEMIGQALISELO YECANDELO 14 YOKHUTHAZO LELUNGELO LOKUFIKELELA KUMTHETHO WOLWAZI 2 WAMA-2000
IINKCUKACHA NGOKWEMIGQALISELO YECANDELO 14
A. Amagunya, imisebenzi nesakhiwo seKhomishini yeNkonzo zenkundla icandelo 14 1a i Amagunya nemisebenzi yeKhomishini yenkonzo zenkundla
Amagunya nemisebenzi yekhomishini yeNkonzo zenkundla njengoko zimiselwe ngamacandelo 174 , , , & ; 177 & ; & 178 , & nguMthetho woMgaqo-siseko weRiphabhlikhi yaseMzantsi Afrika [uMthetho 108 wowe-1996], amacandelo 4 & 7 oMthetho weMivuzo yeeJaji neeMeko zeNgqesho [uMthetho 47 wowama-2001], icandelo 6 loMthetho weKhomishini yenkonzo zenkundla [uMthetho 9 wowe-1994] neNkqubo yeKhomishini ngokwemigqaliselo yoMthetho, ngala:
a kukunika ingcebiso kurhulumente kazwelonke ngawo nawuphi umbandela onxulumene nezasemthethweni okanye ulawulo lobulungisa, kwakunye nemfundo noqeqesho lweejaji ezibonisa umdla nokuqhubeka koqeqesho lweejaji, iimeko zokusebenza neemeko zenkonzo yejaji, nokuphungulwa kwemida yeeNkonzo eziPhakamileyo, njalo njalo.
b kukuba uMongameli abonisane nayo ngokonyulwa kweJaji eyiNtloko uSekela Jaji oyiNtloko noMongameli noSekela Mongameli weNkundla ePhakamileyo yokuBhena ;
c kukulungisa uluhlu lwamagama akhethiweyo ukuze konyulwe ijaji yeNkundla yoMgaqo-siseko, olunamagama amathathu ngaphezulu kunenani labo bantu kufuneka bonyulwe, luze uluhlu olo lunikwe uMongameli; okanye, ukuba omnye kwabo amagama abo akhethiweyo akamkelwa nguMongameli kwaye kufuneka konyuliwe, kongezwe amanye amagama kuluhlu olo;
d kukucebisa uMongameli ngonyulo lweejaji zazo zonke ezinye iinkundla ngokuhlonipha inkqubo yeKhomishini, kwakunye nemiyalelo yomgaqo-siseko, ethi abantu abanokonyulwa esihlalweni ngabo bafanelekileyo ngokwezifundo eziphunyelelweyo abaphilileyo nabasemgceni kwaye kuqwalwaselwa nesidingo sokuba kumele kubonakale ubuhlanga nesini kwiijaji zelizwe lonke zoMzantsi Afrika;
e kukuba uMphathiswa abonisane nayo ngonyulo lwejaji ebambeleyo ibisele ingasasebenzi;
f kukuqwalasela izityholo zokungaziphathi kakuhle okanye zokungasebenzi kakuhle kweejaji, ukwenza uphando ngoko, ukuze icebise iNdlu yoWiso-mthetho yeSizwe ukuba kufunyaniswe ukuba ijaji ayisebenzi kakuhle okanye ayiziphathanga kakuhle;
g kukucebisa uMongameli malunga nokumiswa kwejaji emsebenzini emeko yayo ixhomekeke kwinkqubo yokususwa kwejaji;
h kukumisela eyayo inkqubo ukuba izigqibo zeKhomishini ziyaxhaswa luninzi lwamalungu;
i kukungenisa epalamente ingxelo yonyaka ebhaliweyo ngokubhekiselele kwimisetyenzana yayo yaloo nyaka.
ii Isakhiwo seKhomishini yeNkonzo zenkundla
Ikhomishini yeNkonzo zenkundla yenziwa ngamalungu angama-25 (kuqukwa nosihlalo nosekela sihlalo) necandelo elijongene nolawulo.
Umgaqo-siseko weKhomishini yeNkonzo zenkundla nexesha lokuba semsebenzini kwamalungu imiselwe licandelo 178 , & loMthetho woMgaqo-siseko weRiphabhlikhi yaseMzantsi Afrika [uMthetho 108 wowe-1996] necandelo 2 loMthetho weKhomishini yeNkonzo zenkundla [uMthetho 9 wowe-1994] ofundeka ngolu hlobo lulandelayo:
 Kukho iKhomishini yeNkonzo zenkundla enaba bantu-
a iJaji eyiNtloko, eyongamela iintlanganiso zeKhomishini;
b uMongameli weNkundla ePhakamileyo yokuBhena;
c uMongameli oyiJaji omnye onyulwe nguMongameli weeJaji;
d Ilungu lekhabhinethi elinoxanduva lolawulo lwezobulungisa, okanye omnye umntu endaweni yalo onyulwe lelo lungu leKhabhinethi;
e amagqwetha amabini asebenzayo akhethwe phakathi kwamagqwetha asemsebenzini ukuba amele umsebenzi wonke wobugqwetha , kwaye onyulwe nguMongameli;
f amagqwetha amabini asemsebenzini akhethwe phakathi kumsebenzi wobugqwetha ukumela umsebenzi wobugqwetha kwaye onyulwe nguMongameli ;
g utitshala omnye wezifundo zomthetho owonyulwe ngootitshala bezifundo zomthetho beeyunivesithi zaseMzantsi Afrika;
h abantu abathandathu ababekwe yiNdlu yoWiso-mthetho yeSizwe phakathi kwamalungu ayo, abathathu ebuncinaneni kuwo kufuneka ibe ngamalungu eqela eliphikisayo elimelweyo kwiNdlu yoWiso-mthetho;
i abathunywa abane abasigxina kwiBhunga likaZwelonke abonyulwe kunye liBhunga laMaphondo benevoti exhasayo yamaphondo amathandathu ebuncinaneni ;
j abantu abane abonyulwe nguMongameli njengentloko yabaphathi bakazwelonke, emva kokubonisana neenkokeli zamaqela onke kwiNdlu yoWiso-mthetho yeSizwe;
k xa kuqwalaselwa imibandela enxulumene neNkundla ePhakamileyo eyodwa, uMongameli oyiJaji weNkundla nenkulumbuso yephondo elo, okanye omnye umntu owonyulwe ngumntu ngamnye kubo.
Ukuba inani labantu abakhethiweyo phakathi kwamagqwetha ngokwemigqaliselo yecandelo 1 e okanye f lilingana nenani lezithuba emazivalwe , uMongameli makabonyule. Ukuba inani labantu abakhethiweyo lingaphezulu kwezithuba emazivalwe, uMongameli emva kokubonisana nabo baqeqeshelwe umsebenzi, makonyule amagama oneleyo ukuvala izithuba, eyithathela ingqalelo into yokuqinisekisa ukuba abo bonyuliweyo bamele umsebenzi wonke.
Amalungu eKhomishini abekwe liBhunga lamaPhondo likaZwelonke asebenza de kufakwe abanye , okanye kude kubekho isithuba esikhoyo kwinani labo. Amanye amalungu ayonyuliwe okanye ayekhethelwe iKhomishini asebenza de kungene abo bebebonyule okanye bebebakhethile.
Ixesha lokuba semsebenzini kwamalungu athile eKhomishini, ukubekwa kosekela sihlalo, nezithuba
Amalungu eKhomishini onyulwe njalo ngokwemigqaliselo yecandelo 178 1 c, e, f, g, h a& i loMgaqo-siseko aya kuba semsebenzini ithuba elingekho ngaphezulu kweminyaka emihlanu-
a uMongameli uya kususa naliphi ilingu elinjalo emsebenzini/eofisini nangaliphi ixesha ukuba umonyuli owonyule elo lungu ucela kanjalo; okanye b naliphi ilungu elinjalo lingaphuma eofisini ngokuba linikezele kusihlalo isaziso esibhaliweyo senyanga.
Amalungu eKhomishini onyulwe kanjalo ngokwemigqaliselo yecandelo 178 1 e, f, g, h okanye i loMgaqo-siseko aya kuphuma eofisini ukuba liphelile ixesha lakhe lokuba abe nokufanela ukonyulwa.
Ngokuxhomekeka kwicandelo 178 1 loMgaqo-siseko nawuphi umntu oxesha lakhe lokuba seofisini njengelungu leKhomishini liphelileyo, angonyulwa kwakhona.
Ikhomishini iya konyula elinye ilungu eliseofisini ngokwemigqaliselo yecandelo 105 1 b, c, e, f, g okanye i loMgaqo-siseko njengosekela sihlalo weKhomishini, kwaye xa usihlalo engafumaneki usekela sihlalo uya kubamba njengosihlalo.
Isithuba esikwiKhomishini a asisayi kuchaphazela ukunyaniseka/ ukuba semthethweni kweenkqubo okanye izigqibo zeKhomishini; kwaye b siya kuvalwa ngokwemigqaliselo yecandelo 178 1 loMgaqo-siseko kwaye naliphi ilungu elonyuliweyo, apho kufanelekileyo liya kuba seofisini ela xesha belingekapheli lalowo ebephambi kwakhe."
Njengokuba kungekho nalinye ilungu elisisigxina leKhomishini yeNkonzo
Zenkundla, umsebenzi omele ukwenziwa yiKhomishini wenziwa ngamagosa eSebe lezoBulungisa onyulwe nguMlawuli Jikelele; Ezobulungisa. Unobhala
B. Iinkcukacha zoqhagamshelwano icandelo 141b
Igosa lolwazi :
Ulwazi jikelele:
Ifowuni: +27 51 447-2769
Iselula: 082 881 4020
Ifeksi: +27 51 447-0836
C. Incwadana esisikhokelo secandelo 10 ngendlela yokusebenzisa uMthetho icandelo 141c
Incwadana esisikhokelo iya kufumaneka kwiKhomishini yaMalungelo oLuntu yaseMzantsi Afrika ungadlulanga umhla wama-31 Agasti 2003. Yonke imibuzo nceda yibhekise apha:
Ikhomishini yaseMzantsi Afrika yaMalungelo oLuntu
Isebe loPhando namaxwebhu okungqinela
Ifowuni: +27 11 484-8300
Ifeksi: +27 11 484-1360
D. Ufikelelo kwiingxelo ezigcinwe yiKhomishini yeNkonzo zenkundla icandelo 141d & e i) Ukudiza okuzenzekelayo icandelo 14 (e)
Isaziso ngokwemigqaliselo yecandelo 15 sichaza izintlu zeengxelo zamaqela akhoyo apho kungafuneki into yokuba umntu acele ukufikelela ngokwemigqaliselo yoMthetho. Ulwazi olungesaziso seKhomishini yeNkonzo zenkundla ngokwemigqaliselo yecandelo 15 asikabikho.
Ukudiza ngokuzithandela :
U UMthetho woMgaqo-siseko waseMzantsi Afrika [uMthetho 108 wowe-1996]
UMthetho weKhomishini yeNkonzo zenkundla [uMthetho 9 wowe-1994]U
U Inkqubo yeKhomishini
Ubhengezo lwezithuba zemisebenzi zeejaji (onke amanqanaba )
U Ukukhutshwa kweendaba
U Ingxelo yonyaka eya ePalamente ii) Iingxelo ezinokucelwa icandelo 14 (d)
Inkcazelo yezihloko nezintlu zeengxelo ezigcinwe yiKhomishini yeNkonzo zenkundla:
IINGXELO EZINXULUMENE NOQULUNQO NOLAWULO
Ukulawula iingxelo
Ukuhambisa izinto ziye kuvimba wolondolozo lweengxelo
Umxokelelwano wokufayilisha
Ukuhlolwa kovimba wolondolozo lweengxelo
IINGXELO EZINXULUMENE NEENKONZO EZIXHASAYO/ EZINCEDISAYO
Ezemali
Iingxelo zohlahlo-lwabiwo-mali ngokuphathelele kwiKhomishini yeNkonzo zenkundla zigcinwe nguRejistra weNkundla ePhakamileyo yokuBhena
Abasebenzi
Iingxelo zengqesho zabasebenzi abasebenza kwicandelo elijongene nolawulo, leKhomishini yeNkonzo zenkundla zigcinwe liSebe lezoBulungisa noPhuhliso loMgaqo-siseko
Uthutho nokuhamba
Ukuvunywa kokuhamba neengxelo zohambo
Amalungiselelo okubekela nawendawo yokuhlala
IINGXELO EZINXULUMENE NOMSEBENZI WEKHOMISHINI YEENKONZO ZENKUNDLA
Ikhomishini neeKomiti
Ukonyulwa kwamalungu eKhomishini
Ukonyulwa kweekomiti zeKhomishini
Ukuhlawulwa kwamalungu
Iikomiti zeKhomishini
Amalungiselelo
Imizuzu
Iingxelo
Ukonyulwa kweejaji
Izibhengezo
Ukwenziwa kwezicelo nokhetho
Iingcebiso eziya kuMongameli
Imibuzo ngokuziphatha kakubi noluleko
Iingxelo zezikhalazo ezifunyenweyo
Iingxelo zophando nemibuzo
Imida yeeNkundla eziPhakamileyo
Ukubekwa kwemida iii Iinkqubo zesicelo
Umceli kufuneka ayinikwe ingxelo yeqela loluntu ukuba umceli uya kuthobela oku kulandelayo:
U Umceli uyazithobela zonke iimfuno zenkqubo ezikuMthetho ezinxulumene nokufikelela kuloo ngxelo;
U Ufikelelo kuloo ngxelo alwaliwa nangasiphi isizathu sokwala esixelwe kuMthetho
Ubume besicelo :
U Umceli makasebenzise ifomu eshicilelwe kwiGazethi kaRhulumente [Isaziso sikaRhulum. R187- 15 Februwari 2002] (Ifomu A). [Ikopi yefomu emiselweyo ifakelwe njengeSihlomelo B kule ncwadana.]
j Umceli kufuneka axele ukuba ucela ikopi yengxelo okanye umceli ufuna ukuza aze kujonga ingxelo kwii-ofisi zeqela loluntu. Enye indlela kukuba xa ingxelo ingeloxwebhu ingajongwa ikolo hlobo icelwe ikulo, apho kunokwenzeka icandelo 292.
Ukuba umntu ucela ufikelelo olukuhlobo oluthile, ngoko ke umceli kufuneka alufumane ufikelelo ngaloo ndlela lucelwe lukuyo. Kuxa ke oku mhlawumbi kunokuphazamisana nenkqubo yeqela loluntu , okanye kunokonakalisa ingxelo okanye kophule ilungelo lombhali, umbuso elingenalo. Ukuba ngenxa yezizathu ezibonakalayo ufikelelo kwingxelo alunakunikwa lukuhlobo obeluceliwe, kodwa lunganikwa lukwenye imo, umrhumo ke ngoko uya kubalwa ngokwendlela le umceli ebelucele ngayo icandelo 293 & 4.
Ukuba, ukongeza kwimpendulo ebhaliweyo yesicelo sengxelo, umceli ufuna ukuxelelwa ngesigqibo ngenye indlela, umzekelo, ngefowuni, kufuneka oko kuxelwe icandelo 182e.
Ukuba umceli ucela ulwazi egameni lomnye umntu, isikhundla salowo wenza isicelo kufuneka sixelwe nobungqina boko kufuneka buhambe nesicelo icandelo 182f.
Ukuba umceli akakwazi ukufunda okanye ukubhala, okanye unokulimala anako, usenokusenza isicelo sengxelo ngomlomo. Igosa lolwazi kufuneka lizalise ifomu egameni lomceli onjalo ukuze limnike ikopi icandelo 183.
Zimbini iintlobo zemirhumo ekufuneka zihlawulwe ngokwemigqaliselo yoMthetho, ngumrhumo wesicelo nomrhumo wofikelelo [icandelo 22]:
Umrhumo wesicelo :
Umceli ofuna ukufikelela kwingxelo enolwazi ngomceli lowo, akufunekanga ahlawule umrhumo wesicelo. Wonke omnye umceli, ongaceli iingxelo ezizezakhe kufuneka ahlawule umrhumo omiselweyo wama-R35.
Igosa lolwazi kufuneka lazise umceli (lowo ongaceli iingxelo ezingaye) ngesaziso, lifune umceli lowo ahlawule umrhumo omiselweyo (ukuba ukho) phambi kokuba siqhutywe/sisetyenzwe isicelo.
Umrhumo wesicelo omiselweyo wama-R35 uhlawulwa ngohlobo lwezitampu zeNgeniso ezingathengwa ePosini. Isixa esichanekileyo sezitampu zengeniso kufuneka zincanyathiselwe kwifomu yesicelo (Ifomu A). Ukuba azincanyathiselwanga, isicelo eso asisayi kuqhutywa de ufunyanwe umrhumo wesicelo ohlawulwa ngezitampu zengeniso .
s Umceli angafaka isicelo kwinkundla akhalazele ithenda okanye ukuhlawulwa komrhumo wesicelo.
U Emva kokuba igosa lolwazi lenze isigqibo ngesicelo, umceli uyakwaziswa ngeso sigqibo ngale ndlela umceli ebefune ukwaziswa ngayo.
Umrhumo wokufikelela (uhlawulwa nokuba isicelo eso singolwazi olungawe ):
U Ukuba isicelo sivunyiwe, kufuneka kuhlawulwe omnye umrhumo wokufikelela kulungiselelwa ukukhangelwa, ukuveliswa, kuhlawulelwe nexesha eligqithileyo kwiiyure izimiselweyo zokukhangela nokulungisa ingxelo ukuze idizwe.
k Umrhumo wokufikelela njengoko umiselwe ungafunyanwa kwiSihlomelo A sale ncwadana. Umrhumo wokufikelela kufuneka uhlawulwe ngezitampu zengeniso, ezifumanekayo ePosini.
E. Iinkonzo ezifumanekayo icandelo 141f i Ubume beenkonzo
Isikhalazo esingejaji esikumda wecandelo 177 (a) loMgaqo-siseko esithi ijaji ayiwenzi kakuhle umsebenzi wayo, iyoyisakala okanye inetyala lokuziphatha kakubi siya kuqwalaselwa yiKhomishini yeNkonzo zenkundla ngokwemigqaliselo yeli gatya.
Ikhomishini yeNkonzo zenkundla ayinalawulo lwezobulungisa lokujongana nezikhalazo ezingekho kwezi zintlu zichazwe ngasentla.
ii Indlela yokufikelela kwezi nkonzo
Izikhalazo mazifakwe ngohlobo lwesibhengezo esibhaliweyo kwaye kufuneka zingeniswe kule dilesi elandelayo:
Ifowuni : +27 51 447 2769
Ifeksi : +27 51 447 0836
F. Iindlela zoncedo ezikhoyo ukuba amagatya alo Mthetho akathotyelwa [amacandelo 74-82]
Ikhomishini yeNkonzo zenkundla namanye Amaziko eSahluko seThoba ( ngokwemigqaliselo yoMgaqo-nkqubo weRiphabhlikhi yaseMzantsi Afrika, uMthetho 108 wowe-1996) azinazo iinkqubo zangaphakathi zokubhena njengamanye amaqela oluntu. Kufuneka kuyiwe kwiinkundla ngamaxesha anjalo xa kungathotyelwa amagatya oMthetho ngala maqela. Le nto iya kusebenza nakuyiphi imeko apho umceli okanye umntu wesithathu anqwenela ukubhena ngesigqibio esenziwe ligosa lolwazi.
G. Ukufumaneka kwencwadana icandelo 143
Incwadana iya kufumaneka ngeelwimi ezintathu ezisemthethweni kwezi ndawo zilandelayo:
I Kwidilesi yendawo ekuyo iofisi yeKhomishini yeNkonzo zenkundla njengoko kuxeliwe phantsi kweenkcukacha zoqhagamshelwano ngasentla
Kwikhomishini yaseMzantsi Afrika yaMalungelo oLuntu
K Kuyo yonke indawo yokubeka esemthethweni njengoko ichaziwe kwicandelo 6 loMthetho ezisethethweni 1997. Iindawo zokubeka ezisemthethweni zezi -
a Iinkonzo zeThala leencwadi leSixeko, Bloemfontein;
e Ithala leencwadi loMbuso , Pitoli ;
f Oovimba bolondolozo bakaZwelonke beFilinu, iVidiyo neSandi , Pitoli ngeenjongo zezintlu ezithile zeengxelo ngokokumiselwa; kwakunye g naliphi elinye ithala leencwadi okanye iziko elimiselwe nguMphathiswa ngeenjongo zezintlu ezithile ezimiselweyo zamaxwebhu
ISIHLOMELO A
IMIRHUMO EMISELWEYO MALUNGA NAMAQELA OLUNTU
Imirhumo yokuveliswa kwakhona ekubhekiswe kuko kummiselo 7 imi ngolu hlobo:
a Ifotokopi nganye ekwiphepha i-A4 okanye inxalenye yayo 0,60
b Ikopi nganye eshicilelweyo ekwiphepha eliyi-A4 okanye inxalenye yayo ekwikhompyutha okanye kumatshini we-elektroni kwaye inokufundeka injalo
c Ikopi nganye ekuhlobo lokufundeka kwikhompyutha -
d i Ukukhutshelwa kwemifanekiso ebonwayo , kwiphepha eliyi-A4 okanye inxalenye yayo 22,00
e i Ukukhutshelwa kwengxelo emanyelwayo , kwiphepha eliyi-A4-okanye inxalenye yalo 12,00
Umrhumo wesicelo ohlawulwa ngumceli wonke, ngaphandle kwalowo ucela ulwazi ngaye, ekubhekiswe kuwo kummiselo 7 ngama-R35, 00.
Imirhumo yokufikelela ehlawulwa ngumceli ekubhekiswe kuyo kummiselo 7 imi ngolu hlobo:
a Ifotokopi nganye ekwiphepha i-A4 okanye inxalenye yayo 0,60
b Ikopi nganye eshicilelweyo ekwiphepha eliyi-A4 okanye inxalenye yayo ekwikhompyutha okanye kumatshini we-elektroni kwaye inokufundeka injalo
c Ikopi nganye ekuhlobo lokufundeka kwikhompyutha -
d i Ukukhutshelwa kwemifanekiso ebonwayo kwiphepha eliyi-A4 okanye inxalenye yayo,
e i Ukukhutshelwa kwengxelo emanyelwayo kwiphepha eliyi-A4-okanye inxalenye yalo 12,00
f Ukukhangela nokulungisa ingxelo ukuba idizwe, li-R15,00 iyure nganye okanye inxalenye yeyure , ngaphandle kweyure yokuqala ekulindeleke ukuba ikhangelwe kwaye ilungiswe ngayo le ngxelo .
Ngokweenjongo zecandelo 222 loMthetho kusebenza oku kulandelayo :
a Iiyure ezintandathu njengeeyure emakugqithiswe kuzo phambi kokuba kuhlawulwe idiphozithi b isinye esithathwini somrhumo sihlawulwa njengediphozithi ngumceli.
Imali yokuposa ihlawulwa xa ikopi kufuneka iposelwe kumceli.
ISIHLOMELO B
IFOMU EMISELWEYO YOKUFIKELELA KWIREKHODI YEQELA LOLUNTU
IFOMU A
ISICELO SOKUFIKELELA KWIREKHODI YEQELA LOLUNTU
Ummiselo 2
YEYOKUSETYENZISWA LISEBE
umhla e .indawo.
Umrhumo wesicelo (ukuba ukho): R ...
Idiphozithi (ukuba ikho ): R ...
Umrhumo wokufikelela : R ...
UTYIKITYO LWEGOSA LOLWAZI /LUKASEKELA GOSA LOLWAZI A. Iinkcukacha zeqela loluntu
Ifowuni : 447 2769 Ifeksi : 447 0836
B. Iinkcukacha zomntu ocela ukufikelela kwiingxelo a Iinkcukacha zomntu ocela ukufikelela kwiingxelo mazibhalwe ngezantsi.
cUbungqina bokuba usenza ngabuni isicelo, ukuba buyafuneka, mabuncanyatheliswe. Amagama apheleleyo nefani : :::::::::::::::::::::..
Isikhundla osenza ukuso isicelo xa usenza egameni lomntu IIIIIIIIIIIIIIIIIIIIIIIIIIIIIIII..
C. Iinkcukacha zomntu ezenziwa egameni lakhe isicelo
Eli candelo malizaliswe KUPHELA ukuba isicelo solwazi senziwa egameni lomnye umntu . Amagama aphelelyo nefani : AAAAAAAAA...
D. Iinkcukacha zerekhodi a Nika iinkcukacha ezipheleleyo zerekhodi ocela ukufikelela kuyo, nenombolo esisalathisi ukuba uyayazi ukuze irekhodi ibe nokufunyanwa indawo ekuyo .
b Ukuba isithuba esinikiweyo asenelanga nceda qhuba kwelinye iphepha ukuze ulidibanise kule fomu. Umceli kufuneka asayine onke amanye amaphepha ongeziweyo.
Inkcazo yerekhodi okanye inxalenye yerekhodi esemxholweni:
Inombolo esisalathisi, ukuba ikhona: ttttttttttttttttttt.
Ezinye iinkcukacha zerekhodi: ...333333333333333333
E. Imirhumo a Isicelo sokufikelela kwingxelo, ngaphandle kwesicelo esiqulethe ulwazi ngawe, siya kusetyenzwa kuphela emva kokuba kuhlawulwe umrhumo wesicelo.
c Umrhumo ohlawulelwa ufikelelo kwirekhodi uxhomekeke kuhlobo efunwa ikulo ingxelo nexesha elivakalayo elifunekayo ukukhangela nokulungisa irekhodi.
d Ukuba ukufanele ukuba ungahlawuliswa nawuphi umrhumo, nceda chaza isizathu soko. Isizathu sokungahlawuliswa imirhumo: IIIIIIIIIIIIII..
F. Uhlobo lokufikelela kwirekhodi
Ukuba uthintelwa kukulimala ungabinakho ukufunda, ukubona okanye ukumamela ingxelo ikuhlobo lofikelelo olunikwe phantsi kwamanani 1 - 4 ngezantsi, xela ukulimala kwakho kwaye uchaze ukuba ingxelo ifunwa ikoluphi na uhlobo.
Uhlobo efunwa ikulo ingxelo:
AMANQAKU:
a Ukuxela kwakho uhlobo efunwa ikulo ingxelo kuxhomekeke kuhlobo efumaneka ikulo ingxelo.
b Ufikelelo kwingxelo ngohlobo oluceliweyo lunokukhatywa kwiimeko ezithile. Kwimeko enjalo uya kwaziswa ukuba ufikelelo luya kufunyanwa lukolunye uhlobo.
c Umrhumo ohlawulelwa ufikelelo kwingxelo, uya kumiselwa inxalenye yawo luhlobo efunwa ikulo ingxelo.
Ukuba ingxelo ibhaliwe okanye ishicilelwe -
Ikopi yengxelo ukuhlolwa kwengxelo
Ukuba ingxelo inemifanekiso ebonwayo -(oku kuquka iifoto, izilayidi, ukurekhodwa kwevidiyo, imifanekiso eyenziwe ngekhompyutha, iziketshi njalo njalo.)
Ukubonwa kwemifanekiso ikopi yemifanekiso ukukhutshelwa kwemifanekiso*
Ukuba ingxelo iquka amagama arekhodiweyo okanye ulwazi olunokuveliswa ngesandi -
Mamela isandi (ikhasethi emanyelwayo) ukukhutshelwa kwesandi*
uxwebhu olubhaliweyo okanye olushicilelweyo
Ukuba ingxelo igcinwe kwikhompyutha okanye kuhlobo lokuba ifundeke nge-elektroni okanye ngomatshini -
Ikopi eshicilelweyo yengxelo
Ikopi eshicilelweyo yolwazi efunyenwe kwingxelo ikopi ekuhlobo lokufundeka ngekhompyutha*
Ukuba ucele ikopi okanye ukukhutshelwa kwengxelo (engasentla), ingaba unqwenela ukuba ikopi uyiposelwe ?
Kuhlawulwa umrhumo wokuposa. EWE HAYI
Qaphela ukuba ingxelo ayifumaneki ngolwimi olukhethayo,uya kuyinikwa ngolwimi olo ifumaneka ikulo ingxelo. Ukhetha ukuba ibe ngoluphi ulwimi ingxelo? ..
G. Isaziso sesigqibo ngokubhekiselele kwisicelo sofikelelo
Uya kwaziswa ngokubhalelwa ukuba isicelo sakho sivunyiwe okanye sikhatyiwe. Ukuba ufuna ukwaziswa ngaloo nto ngenye indlela, nceda xela indlela leyo kwaye unike iinkcukacha ezifunekayo ukuze kuthotyelwe isicelo sakho. Ukhetha ukwaziswa njani ngesigqibo esimalunga nesicelo sakho sofikelelo kwingxelo?
UTYIKITYO LOMCELI / UMNTU ISICELO ESENZIWA EGAMENI LAKHE
