Isicelo sokwamkelwa njengommi emva kokuhlala ixesha elithile
Inkcazelo
Inkqubo emayilandelwe
Ixesha elithatyathwayo kunye nomgangatho ofikelelwayo
Iindleko
Inkcazelo
Nawuphina umntu onepemethe yokuhlala isigxina eMzantsi Afrika uyavumeleka enze isicelo sobumi baseMzantsi Afrika ngokwenkqubo yokwamkelwa njengommi emva kweminyaka emihlanu engumhlali osisigxina.
Nawuphina umntu otshate ummi waseMzantsi Afrika uyavumeleka amkelwe njengommi kwiminyaka emibini emva kokuba efumene ipemethe yokuhlala isigxina ekhutshwe ngexesha lomtshato.
Umntwana oneminyaka yobudala engaphantsi kwama 21, onepemethe yokuhlala isigxina, uyavumeleka amkelwe njengommi kwamsinyane nje emva kokuba ikhutshiwe ipemethe.
Entla
Inkqubo emayilandelwe
Gcwalisa ifom ethi SAP kwaye unyathelise yonke iminwe ulungiselele isatifiketi esiphuma emapoliseni esiqinisekisa ubume obumsulwa.
Umzali onoxanduva angenza isicelo egameni lomntwana ongekabinalungelo lokuzenzela izigqibo ngokusemthethweni, ukubangaba phofu lo mntwana uhlala isigxina nangokusemthethweni eMzantsi Afrika.
Abenzi-zicelo abavunyelwe izicelo zabo, bayakucelwa ukuba basayine isiBhengezo sokuZinikela nokuThobela ilizwe , kwaye bayakunikwa isatifiketi sokwamkelwa njengabemi esinenombolo engu R.
Kuyakukhutshwa incwadi yesazisi kwaye ithunyelwe kumenzi-sicelo.
Abenzi-zicelo abalelwe izicelo bayakuxelelwa ngokunjalo.
Entla
Entla
Ixesha elithatyathwayo kunye nomgangatho ofikelelwayo
Izicelo zingathabatha iinyanga ezi 2 ukuya kwezi 4.
Entla
Iindleko
Le nkonzo ayihlawulelwa.
Entla
Entla
