Isicelo sokubhalisa inqanawa yokuloba
Inkcazelo
Inkqubo emayilandelwe
Ixesha elithatyathwayo kunye nomgangatho ofikelelwayo
Iindleko
Inkcazelo
Inqanawa yokuloba sisikhephe okanye inqanawa esetyenziselwa, exhotyiselwe ulawulo, ukuloba nokusebenzisa izinto eziphilayo zaselwandle , okanye esetyenziselwa imisebenzi enxulumene noku. Oku kubandakanya nayiphi inqanawa encedisa okanye enika inkxaso enye inqanawa okanye ezinye iinqanawa elwandle xa zisenza nawuphi na umsebenzi ovumelekileyo onxulumene nokuloba kuquka kodwa kungaphelelanga ekulungisweni, ukuthengiswa, ukugcinwa, ukufakwa efrijini, ukuthuthwa nokwenziwa kwazo. I-South African Maritime Safety Authority neSebe leMicimbi yokusiNgqongileyo noKhenketho maliyiyivume inqanawa yokuloba.
Akukho nqanawa yokuloba iya kubhaliswa ngaphandle kwelungelo lokuloba nepemithi yokuba yenze imisebenzi yokuloba.
Entla
Inkqubo emayilandelwe
Zalisa ifom ngokuprinta ungadibanisi usebenzisa oonobumba abakhulu kuphela kwakunye nenkcazelo ezinika ingcaciso ebhaliweyo apho kuyimfuneko.
Nika le ngcaciso ilandelayo:
igama lenqanawa yokuloba igama neenkcukacha zenqanawa zomnikazi wenqanawa ukuba yinqanawa ekudityenwe ngayo kunye nabemi bamazwe angaphandle ubude benqanawa umlinganiselo wamandla e-injini yenqanawa inombolo yokubhalisa yenqanawa ilizwe elinegunya lolawulo inqanawa ebhaliswe phantsi kwalo njengangoku isatifikethi sokhuseleko se SAMSA.
Ngenisa ifom yokwenza isicelo yakho kunye nelungelo lakho lokuloba okanye imvumelwano ekugqitywe ngayo kunye nomnikazi ochaphazelekayo wenqanawa eza kusetyenziswa ukuba akunguye umntu onelungelo lokuloba.
Xela ithuba necandelo lokuloba apho inqanawa iya kusetyenziswa khona.
Entla
Entla
Ixesha elithatyathwayo kunye nomgangatho ofikelelwayo
Isicelo singathatha iintsuku ezi-3 kwezokusebenza okanye ngaphezulu, ngokuxhomekeka ekufakweni okufanelekileyo kwesicelo.
Entla
Iindleko
Iindleko ziyahluka ngokobude benqanawa.
