UMPHANDLE
UBOMI BAKHO
IMIBA
USHICILELO
IZALATHISO
URHULUMENTE
IITHENDA
IMISEBENZI
Malunga
Qhagamshelana
Uncedo
Funa nzulu
Umphandle
Ushicilelo
IiNkcukacha Zoluntu
Iimposiso Neenyaniso Ezixhaphakileyo Ngabathunywa Beenkundla
UMBHALI: iBhodi Yabathunywa Beenkundla zoMzantsi Afrika
ISISHWANKATHELO
Eli phetshana lengcaciso likhupha ezinye zeemposiso ngabathunwa benkundla ze licacise ngqo ukuba umnthunywa wenkundla lo ngubani yaye unamagunya athini na.
Abathunywa benkundla aba zizigidimi zeendaba ezimbi ngoko ke kufuneka babalekwe nakanjani na.
Abanthunywa benkundla aba ke ngamagosa enkundla angathabathi cala anoxanduva lokuhambisa zonke iimpepha zenkundla eziquka nalawo anyanzelisa umntu ukuba aye kuvela enkundleni, izaziso, izigunyanyiso zokubanjwa kuvalelwe nezokugqogqa impahla, imiyalelo kwakunye nokufezekiswa kwezigwebo nemiyalelo. Umthunywa wenkundla lo ke ngoyena mntu uhlangana noluntu egameni lenkqubo yoluntu ejongene nobulungisa.
Abathunywa benkundla bangalophula ucango lwakho, bonakalise impahla yakho ze bakuxhaphaze nawe.
iBhodi Yabathunywa Beenkundla zoMzantsi Afrika ijongana nenkonzo enikezelwa ngabathunywa beenkundla nabancedisi babo, iqinisekisa futhi ukuba ziwenza loo msebenzi ngendlela eyiyo neyamkelekileyo njrngoko ithiwa thaca kuMqulu Wendlela Amabaziphathe aba Bathunywa. Nabani na obona ngathi umthunywa wenkundla othile akakhange amphathe ngendlela eyamkelekileyo uyakhuthazwa ukuba anikezele ingxelo ngoko kuMbhexeshi wale Bhodi.
Ukugaleleka komthunywa wenkundla emnyangweni wakho akukho kubuya ngamva.
Ekufikeni kwabo, abathunywa benkundla baya kucacisa umongo welo phepha bakuphethe lona ze bakucacisele futhi nokuba yintoni na ekufuneka uyenzile wena emva koko. Eyona nto ke kukuza kukucacisela ngenkqubo yomthetho kodwa abanakho ukukunika iingcebiso zomthetho.
Ayikho yokwazi ukuba loo mntu usemnyangweni ngumthunywa wenkundla ngokwenene na okanye uze kukoleka ityala.
Wonke umthunywa wenkundla nomncedisi wakhew kufuneka babe nakho ukukhupha ikhadi lokuzazisa elisebenzayo alifumana kwiBhodi Yabathunywa Beenkundla zoMzantsi Afrika.
Abathunywa beenkundla bamela amashishini amakhulu kuphela. Abekho abamele abantu nje abazisokolelayo.
Kuluxanduva lomthunywa wenkundla ukunceda wonke umntu, ehlutha elamba, ngokungenamkhethe nangesidima ngamaxesha onke.
Abathunywa bayazenzela lo msebenzi yaye benza unothanda.
Abathunywa beenkundla baqeshwa nguMpthathiswa Wezobulungisa Nophuhliso loMgaqo-siseko yaye basebenza phantsi kwemigaqo nemiyalelo yeNkundla.
Abathunywa baxulutywe ngamatye ze naziphi na iimpepha abeze nazo zingananzwa zilahlelwe kwesinomhlwa.
Ukuba uthi uphazamisane nomthunywa wenkundla ekwenzeni umsebenzi wakhe okanye uthi ungayilandeli imiyalelo akunike yona, usenokuzifumana uphantsi kotshutshiso.
Akukho nto anokuyenza umthunywa wenkundla xa usala ukusebenzisana naye.
Ngokomthetho, umthunywa wenkundla lo angazivulela angene endlwini yakho, nokuba sele ungekho wena. Angathimba athabathele kuye isithuthi sakho, ifenitshala nenye nje impahla yakho ephakamisekayo, okanye ke ukuba kuyimfuneko, nengaphakamisekiyo ngeenjongo zokuyithengisa ukuze kubuye imali leyo uyityalayo.
Abathunywa benkundla aba bangathatha nantoni na abayifunayo ekhayeni lakho.
Abathunywa benkundla aba kufuneka bacacise owona mongo wezo mpepha baziphetheyo yaye abanako ukuthimba izinto ezingundoqo ekuphileni kwakho ezifana nokutya neebhedi, iingubo zokulala nempahla yokunxiba. Ngapha koko ke, abanako, ngokwemigaqo ethile, ukuthimba izixhobo osebenza ngazo ukuze ufumane isonka sakho semihla ngemihla.
Abathunywa benkundla aba banganyanzelisa ukuba ubanike imali yaye akunyanzelekanga ukuba bakunike isiqinisekiso saloo ntlawulo.
Abathunywa benkundla aba kufuneka bakunike isiqinisekiso sayo nayiphi na intlawulo oyenzileyo yaye kufuneka nawe uqinisekise ukuba ezi ziqinisekiso uzityikityile. Unelungelo lokusifumana isiqinisekiso ezingundoqo.
Nayiphi na imibuzo onokuba nayo malunga nendima okanye umsebenzi womsebenzi wenkundla nceda ungathandabuzi ukuqhagamshelana neBhodi Yabathunywa Beenkundla zoMzantsi Afrika
Inombolo Yomnxeba: 021 461 6622
YAYAMENE
Ityala Neemali-mboleko (IiNkcukacha Zoluntu)
Umxholo okweli phepha wagqibela ukuhlaziywa nge- 2 uNovemba 2005
Ingaba kukho nto ungayiqondiyo kwiintetho zaseburhulumenteni
Isigama Esinokusetyenziswa uMgaqo-nkqubo Wemfihlelo
Ilungelo Lobunini
