UMPHANDLE
UBOMI BAKHO
IMIBA
USHICILELO
IZALATHISO
URHULUMENTE
IITHENDA
IMISEBENZI
Malunga
Qhagamshelana
Uncedo
Funa nzulu
Umphandle
Ushicilelo
IiNkcukacha Zoluntu
Isebe Lemicimbi Yabasebenzi (Ezothutho Nemisebenzi Yoluntu, uRhulumente Wephondo leNtshona Kapa)
ISISHWANKATHELO
Ingaba wenzelwe bani lo Mthetho?
Amaxesha Empangelo
Ikhefu
Ukupheliswa Komsebenzi
Ukusetyenziswa Kwabantwana Kwanokusebenza Ngokunyanzelwa
Izigqibo Zamacandelo iKomishoni Yeemeko Zasempangelweni
Ukubeka iliso, Ukuqinisekiswa kokuphunyezwa kwakunye Neenkqubo Zomthetho
Ngokubanzi
INGABA WENZELWE BANI LO MTHETHO?
Lo Mthetho Ubophelela bonke abasebenzi nabaqeshi ngaphandle kwamalungu oMkhosi Wokhuselo Wesizwe, iQumrhu Lobuntlola Lesizwe, iQumrhu Leemfihlo loMzantsi Afrika kwakunye namavolontiya angahlawulwayo asebenzela imibutho yohlangulo.
Lo Mthetho kufuneka uhlonitshwe nokuba ezinye izigqibo sele zahlukile kuwo.
IXESHA LOKUPHANGELA
Eli candelo alibabopheleli abaphathi abakwizikhundla eziphezulu (abo banokuqesha, baluleke ze bagxothe), abasebenzi beentengiso abamsebenzi wabo ubahambisayo kwakunye nabasebenzi abasebenza iiyure ezingaphantsi kwamashumi amabini anesine ngenyanga.
Amaxesha aqhelekileyo empangelo
Umsebenzi AKUFUNEKI asebenze ixesha elingaphezu:
kweeyure ezingamashumi amane anesihlanu ngeveki kweeyure ezilithoba ngosuku ukuba umsebenzi usebenza iintsuku ezintlanu okanye ngaphantsi ngeveki, okanye ke kweeyure ezisibhozo ngosuku ukuba umsebenzi lowo usebenza iintsuku ezingaphezu kwesihlanu ngeveki.
Ixesha elongezelelweyo
Ukuba ixesha elongezelelweyo liyadingeka, abasebenzi kufuneka bavume ukulisebenza futhi abanakusebenza iiyure ezingaphezu kwesithathu zexesha elongezelelweyo ngosuku okanye ishumi leeyure zomsebenzi wexesha elongezelelweyo ngeveki.
Ixesha elongezelelweyo kufuneka lihlawulelwe ngentlawulo engumvuzo opheleleyo oqhelekileyo nesiqingatha sawo okanye ke ngokwezivumelwano bafumane ixesha lokuphumla elihlawulelwayo.
Ukulungiswa ngendlela elula kwamaxesha okusebenza kungancokolwa ukuba kukho isivumelwano phakathi kwabaqeshi nemanyano yabasebenzi ebhalisiweyo. Umzekelo, oku kungavumela amaxesha ekulula ukuphinda atshintshwe kumzalikazi nabasebenzi ababuyela emakhayeni emva kwexesha elithile.
Iveki yomsebenzi oxinanisiweyo: ungavuma ukusebenza ukuya kuma kwishumi elinesibini leeyure ngosuku ze usebenze iintsuku ezimbalwa ngeveki. Noku ke kungabanceda abazalikazi nabasebenzi ababuyela emakhayeni abo emva kwexesha elithile ngokuthi bafumane iimpela-veki ezinde.
Averaging: Isivumelwano sabasebenzi nabaqeshi singawavumela amaxesha empangelo ukuba ahlanganiswe ixesha eliziinyanga ezine. Umsebenzi obotshelelwe seso sivumelwano akanakho ukusebenza ixesha eliqhelekileyo lokusebenza elingaphezu kwamashumi amane anesihlanu eeyure ngeveki kwakunye nezinye iiyure ezintlanu zomsebenzi wexesha elingaphezu kweeyure ezintlanu ngeveki ngexesha lesi sivumelwano. Isivumelwano sabaqeshi nabasebenzi sokulinganisela ixesha lokusebenza kufuneka sincokolwe kwenziwe nezigqibo ngaso minyaka le.
Amaxesha okutya kwakunye namaxesha okuphumla
Umsebenzi kufuneka abe nexesha lokutya eliyimizuzu engamashumi amathandathu emva kweeyure ezintlanu zokusebenza. Kodwa ke isivumelwano esibhalwe phantsi singalinciphisa eli xesha ngemizuzu engamashumi amathathu ze silisuse ixesha lokutya ukuba umsebenzi lowo usebenza ixesha elingaphantsi kweeyure ezintandathu.
Umsebenzi kufuneka abe nexesha lokuphumla ntsuku zonke, xesha elo liziiyure ezilishumi elinesibini zilandelelana kwakunye nexeha lokuphumla leveki eliziiyure ezingamashumi amathathu anesithandathu zilandelelana ngeveki, ekufuneka, ngaphandle kokuba kuvunyelwene, ziquke umhla waCawe.
Umsebenzi othi ngamanye amaxesha asebenze ngeCawe kufuneka afumane umvuzo ophindwe kabini. Umsebenzi oqhele ukusebenza ngeCawe kufuneka ahlawulwe umvuzo wesiqhelo onesingatha. Singakho isivumelwano sexesha lokuphumla elihlawulelwayo kunokuba kuhlawulelwe umsebenzi wexesha elongezelelweyo.
Umsebenzi wasebusuku
Umsebenzi wasebusuku awukho mpilweni futhi ungakhokelela ezingozini. Oko ke kukuthi abasebenzi abasebenza phakathi kwentsimbi yesithandathu malanga nentsimbi yesithandathu ekuseni kufuneka bafumane umvuzo owongeziweyo okanye ke basebenze iiyure ezimbalwa kunezo zasemini kodwa ngomvuzo olinganayo nalowo womsebenzi wasemini.
Izithuthi kufuneka zikho kodwa ke akunyanzelekanga ukuba ziphume kumqeshi.
abasebenzi abaqhele ukusebenza phakathi kwentsimbi yeshumi elinanye ebusuku nentsimbi yesithandathu ekuseni kufuneka baxelelwe ngeengozi zempilo nezokhuseleko ezinokubahlasela ngelo xesha. Kufuneka bahlolwe rhoqo ngabasebenzi bezempilo, abahlawulwa ngumqeshi. Kufuneka batshintshelwe ekusebenzeni emini ukuba ukusebenza ebusuku kubadalela ingxaki yezempilo. Zonke iziphumo zeentshukumo zokuhlolwa impilo kufuneka zigcinwe ziyimfihlo.
Abasebenzi kufuneka bayihlawulelwe nayiphi na iholide kawonke-wonke ethi ibekho phakathi evekini. Umsebenzi usebenza ngeholide kawonke-wonke kuphela ngokuthi avume ukwenza oko ze ahlawulwe ngomvuzo wesiqhelo ophindwe kabini. Iholide kawonke-wonke kungavunylwana ngumqeshi nomsebenzi ukuba kutshintshiselwane ngayo.
IKHEFU
Ikhefu lonyaka
Umsebenzi angathabatha ukuya kufikelela kwiintsuku ezingamashumi amabini ananye zilandelelana zekhefu lonyaka okanye ke angene kwisivumelwano nomqeshi, usuku olunye ngeshumi elinesixhenxe ngalinye leentsuku ezisetyenziweyo okanye ke iyure ibe nye ngeshumi elinesixhenxe ngalinye leeyure ezisetyenziweyo.
Ikhefu kufuneka lithatyathwe kwixesha elingagqithanga kwiinyanga ezintandathu emva kokuphela kwexesha lekhefu.
Umqeshi unokumhlawula kuphela umsebenzi endaweni yokumnika ikhefu ukuba loo msebenzi uthi awushiye loo msebenzi engazange alithabathe ikhefu abenelungelo lalo.
Ikhefu lokugula
Umsebenzi angathabatha kuphela ikhefu lokugula elifikelela kwiiveki ezintandathu kwixesha lempangelo eliziinyanga ezingamashumi amathathu anesithandathu.
Kwiinyanga ezintandathu zokuqala empangelweni umsebenzi angathabatha kuphela usuku olunye lwekhefu lokugula oluhlawulelwayo ngamashumi amabini anesithandathu eentsuku azisebenzileyo.
Umqeshi angafuna isiqinisekiso esisuka kugqirha sokuba umsebenzi lowo ubegula phambi kokuba amhlawule loo msebenzj ugule iintsuku ezimbini zilandelelana ngexesha okanye amaxesha angaphezu kwesibini kwiiveki ezisibhozo.
Ikhefu lokuya kubeleka
Umsebenzi okhulelweyo angaphumla iinyanga ezifikelela kwisine zilandelelana zokuya kubeleka. Angalithabatha eli khefu nanini na ukusuka kwiiveki ezine phambi kosuku ekulindeleke ukuba abeleke ngalo OKANYE ke ngosuku ugqirha okanye umzalisi athe lulungele impilo yakhe neyosana olo luseza kubelekwa. Akanakho futhi ukusebenza iiveki de zibe ntandathu emva kokuzalwa kosana lwakhe ngaphandle kokuba ugqirha okanye umzalisi uthe ukulungele ukusebenza.
Umsebenzi okhulelweyo okanye oncancisayo akavumelekanga ukuba asebenze kwindawo enganobungozi kuye okanye kusana lwakhe.
Ikhefu lokuya kujongana nosapho
Abasebenzi abasebenza ntsuku zonke banelungelo lokufumana ikhefu elihlawulelwayo lokuya kujongana neentsapho zabo eliziintsuku ezintathu ngonyaka xa bezicelela xa kuzalwa okanye kugula umntwana waloo msebenzi, okanye xa iqabane, umzali, umzali obemgcinile, umzali womzali, umntwana, umntwana obekhuliswa ngulo msebenzi, umzukulwana okanye umnakwabo okanye udad' wabo ethe wasutywa kukufa.
Umqeshi angabufuna ubungqina bokuba eli khefu bekunyanzelekile ukuba lithatyathwe.
IINKCUKACHA NGOMSEBENZI NENTLAWULO
Iinkcukacha ngomsebenzi
Abaqeshi kufuneka banike abasebenzi babo abatsha iinkcukacha ngemisebenzi yabo kwakunye neemeko abaza kusebenza phantsi kwazo ngembalelwano. Oku ke kuquka ingcaciso ngalo naliphi na ibhunga elisebenza kwelo candelo loshishino ndawonye noluhlu lwazo naziphi na iimpepha ezinokuba lulutho.
Ukugcina Iimpepha-nkcukacha
Abaqeshi kufuneka bagcine ubuncinci iinkcukacha:
ezinegama nomsebenzi womqeshwa ixesha elisetyenziweyo imali ayihlawulwayo usuku lokuzalwa kubasebenzi abangaphantsi kweshumi elinesibhozo leminyaka ubudala.
Intlawulo
Umqeshi kufuneka ahlawule umqeshwa:
ngemali yalapha eMzantsi Afrika ngosuku, ngeveki, emva kweeveki ezimbini okanye ngenyanga ngemali eziinkozo, ngetsheki, okanye ngokuthi ayifake ngqo kwi-account yakhe yebhanki
Isiqinisekiso somvuzo ngamnye kufuneka siquke:
igama nedilesi yomsebenzi igama nomsebenzi walo mqeshwa ixesha lokuhlawulwa isixa somvuzo womsebenzi lowo isixa nenjongo yayo nayiphi na imali etsalwe kumvuzo womsebenzi esona sixa umsebenzi asihlawulwayo.
Ukuba kusisidingo ukuba umvuzo womsebenzi wenyuswe, isiqinisekiso somvuzo kufuneka siquke:
izinga eliqhelekileyo lomvuzo kwakunye nezinga lokuhlawulelwa ixesha elongezelelweyo inani leeyure eziqhelekileyo zokusebenza nezexesha elongezelelweyo elisetyenziweyo ngelo xesha lentlawulo inani leeyure ezisetyenziweyo ngosuku lweCawe okanye ngeholide kawonke-wonke ngelo xesha inani eligqibeleleyo leeyure ezisetyenziweyo ngexesha lokulinganisela, ukuba bekuvunyelwene ngoko.
Iimali ezitsalwayo ezivumelekileyo
Umqeshi akanakutsala nayiphi na imali kumvuzo womsebenzi ngaphandle kokuba:
loo msebenzi uyakuvumela oko ngembalelwano imali le itsalwayo ivumelekile ngokomthetho, ngokwesivumelwano, ngokomyalelo wenkundla okanye iziphumo zongenelelo.
Ukongeza imivuzo yeveki
Imivuzo yeveki isekelwe kwinani leeyure ezisetyenziweyo.
Intlawulo yenyanga sisine kunye ne-1/3 kumaxesha omvuzo weveki.
UKUPHELISWA KOMSEBENZI
Isaziso
Umsebenzi okanye umqeshi kufuneka anikezele isaziso sokuphelisa isibhambathiso sokusebenza esingekho ngaphantsi:
kweveki, ukuba uqeshwe ixesha eliziiveki ezine okanye ngaphantsi kweeveki ezimbini, ukuba uqeshwe ixesha elingaphezu kweeveki ezine kodwa hayi ngaphezu konyaka;
kweeveki ezine, ukuba uqeshwe ixesha elingangonyaka okanye nangaphezulu.
Isaziso kufuneka sibhalwe phantsi ngaphandle kokuba sisuka kumsebenzi ongakwaziyo ukubhala.
Abasebenzi abahlala kwisakhiwo somqeshi kufuneka banikwe isaziso esiza kubanika inyanga phambi kokuphelelwa ngumsebenzi, saziso eso sibazisa ngokuphelelwa ngumsebenzi okanye ke banikwe enye indawo yokuhlala de ube umsebenzi lowo upheliswe ngokusemthethweni.
Umqeshi onikezela esi saziso akamnqandi umsebenzi ukuba aye kummangalela ngokuphelelwa kwakhe ngumsebenzi, oko ekwenza ngokwemigaqo yomthetho iLabour Relations Act okanye nangemigaqo yawo nawuphi na umthetho.
Intlawulo yokupheliswa kwesibhambathiso somsebezi phambi kwexesha
Umqeshi kufuneka ahlawule umsebenzi amgxhothileyo ngokweemfuno zomqeshi lowo intlawulo elingana neyeveki ngonyaka ngamnye kwelandelelanayo ayichithe emsebenzela.
Isiqinisekiso sentsebenzo
Xa umsebenzi uphela, umsebenzi kufuneka anikwe iphetshana eliqinisekisa ukuba ukhe wasebenza apho.
UKUSETYENZISWA KWABANTWANA KWANOKUSEBENZA NGOKUNYANZELWA
Akukho mthethweni ukuqesha umntwana ongaphantsi kweshumi elinesihlanu leminyaka ubudala.
Abantwana abangaphantsi kweshumi elinesibhozo leminyaka ubudala abanakuwenza umsebenzi onganobungozi kubo okanye b enze umsebenzi omele ukwenziwa ngumntu omkhulu.
Akukho mthethweni ukunyanzelisa umntu ukuba asebenze.
UKWAHLULWA NOKUTSHINTSHWA KWEEMEKO EZINGUNDOQO ZEMPANGELO
Ibhunga elimele abasebenzi nabaqeshi
Isivumelwano esihlanganyelwe libhunga elimele abasebenzi nabaqeshi singahluka kulo mthetho, ngomqathango wokuba:
asilehlisi izinga lokhuseleko lwabasebenzi ngokwemigaqo yezempilo neyokhuseleko kwakunye noxanduva lomsebenzi ngamnye lokujongana nosapho lwakhe asilehlisi ikhefu lonyaka de libe ngaphantsi kweeveki ezimbini asilehlisi ikhefu lokuya kubeleka nangayiphi na indlela isilehlisi ikhefu lokugula nangayiphi na indlela asilehlisi izinga lokhuseleko lwabasebenzi abaphangela ebusuku asikuvumeli nangayiphi na indlela ukusetyenziswa kwabantwana njengabasebenzi okanye asivumeli mntu ukuba asetyenziswe ngokunyanzelwa.
Ezinye izivumelwano
Izivumelwano ezithatyathwe ngabasebenzi kunye nabaqeshi kwakunye nezo zithatyathwe ngumsebenzi okanye ngumqeshi ngamnye kufuneka zilandele imigaqo yalo mthetho.
uMphathiswa
UMphathiswa weSebe Lemicimbi Yabasebenzi angasenza isigqibo sokwahlula okanye sokususa imeko ethile engundoqo yokuphangela. Oku ke kusenokwenziwa ngokohlobo lwesicelo esifakwa ngumqeshi lowo okanye ngumbutho wabaqeshi.
AMAQUMRHU OLAWULO KWELO CANDELO
Amaqumrhu olawulo kwicandelo ngalinye loshishino angenziwa ukuseka iimeko ezingundoqo zempangelo kubasebenzi kwicandelo elithile loshishino nengingqi ethile.
IKOMISHONI YEEMEKO ZEMPANGELO
Lo Mthetho ukhupha igunya lokusekwa kweKomishoni Yeemeko Zempangelo ukuze icebise uMphathiswa weSebe Lemicimbi Yabasebenzi.
UKUBEKA ILISO, UKUNYANZELISWA KWEZI MEKO KWAKUNYE NEENKQUBO ZOMTHETHO
Abahloli bemicimbi yempangelo kufuneka bacebise abasebenzi nabaqeshi ngamalungelo noxanduva lwabo kwimicimbi yempangelo. Bayahlola, baphande izikhalazo, bahlabe imibuzo kubantu abathile za bahlole, bakope ze bakhuphe iinkcukacha-mpepha ezithile.
Umhloli angakhupha umyalelo wokuhlonitshwa kwesigqibo esithile ngokuthi abhalele uMlawuli-Jikelele weSebe Lemicimbi Yabasebenzi, oya kuthi yena ajonge oko kubhalwe apho ze avume, atshintshe okanye arhoxise loo myalelo.
Esi sigqibo singacelelwa umngeni kwiNkundla Yemicimbi Yabasebenzi.
Abasebenzi akuvumelekanga ukuba baphathwe ngendlela enomkhethe ngenxa yokuba befune amalungelo abo ngokwemigaqo yalo Mthetho.
NGOKUBANZI
ukuphazamisana, ukuvalela okanye ukuzama ukukhokelela ngendlela ethile engeyiyo umhloli wezempangelo okanye namphi na umntu othobela lo Mthetho ukufikelela kuxwebhu ngokuthi ulube, uxoke okanye ubonakalise uxwebhu oluyinkohliso okanye oluphinyeziweyo ukwenza ngathi ungumhloli wezempangelo okanye namphi na umntu othobela lo Mthetho ukwala okanye ukungaphumeleli ukuphendula ngokugcweleyo nawuphi na umbuzo osemthethweni obuzwa ngumhloli wezempangelo okanye nanguwuphi na umntu othobela lo Mthetho ukwala okanye ukungaphumeleli ukuthobela umhloli wezempangelo okanye namphi na umntu othobela lo Mthetho.
Ingaba kukho nto ungayiqondiyo kwiintetho zaseburhulumenteni
Isigama Esinokusetyenziswa uMgaqo-nkqubo Wemfihlelo
Ilungelo Lobunini
