Inkcazelo
Inkqubo emayilandelwe
Ixesha elithatyathwayo kunye nomgangatho ofikelelwayo
Iindleko
Inkcazelo
Unoxanduva nemfaneleko yokuba ubhalisele iRhafu yokuThengisa nokunika iiNkonzo, ebizwa ngokuba yi-VAT, ukubangaba imali ekungenelayo ngenxa yentengiso yezinto okanye iintlawulo ozifumene kwiinkonzo ozinikileyo, ingaphezulu kwe R300 000 ngonyaka, okanye ngokwengqiqo, ilindeleke ukuba ibengaphezulu kule mali.
Entla
Inkqubo emayilandelwe
Imiqulu neencwadi ekufuneka zikhaphe isicelo zezi zilandelayo:
Imiqulu engqina ngolwaziso lobuqu bakho:
Kwimeko yeshishini lelizwe langaphandle, iinkcukacha zommeli otyunjiweyo eMzantsi Afrika.
Ikopi yesatifiketi sobhaliso esibandakanyekayo esiphuma kuMphathi woBhaliso lweeNkampani okanye lwaMashishini aNgavulelekanga .
Eminye imiqulu ngokubanzi :
Isicwangciso seshishini, uphando lokukhangela ukuba ishishini linganako na ukuqhubeka, izivumelwano ezisayiniweyo zeekhontrakthi, isivumelwano sokugunyazisa ishishini okanye uthelekelelo lwendlela eliyakuqhuba ngayo ishishini, okanye obunye ubungqina obubonisa ukuba ixabiso lezinto ezirhafelwayo lingahle lidlule iR300 000. Oku akuyomfuneko ukubangaba sowuyidlulile iR300 000. Kwimeko yobhaliso lokuzithandela kufuneka kukhutshwe ubungqina bokuba iintengiso ezenziweyo nqo ziyidlulile iR20 000.
Ilayisensi yokuRhweba, ukubangaba iyabandakanyeka kwelo shishini, umzekelo, ilayisensi yokushishina ngotywala okanye ilayisensi yokuloba.
Entla
Entla
Ixesha elithatyathwayo kunye nomgangatho ofikelelwayo
Sakuba senziwe isicelo sobhaliso, i-ofisi yoKwamkela iNgeniso-mali iyakukwazisa ngenombolo yakho yobhaliso. Kwakhona, uyakufumana isatifiketi sokubhalisela i-VAT .
Linda nje okungenani iintsuku zokusebenza ezili 10 ukuze i-ofisi yebhrentshi ekwindawo ohlala kuyo iqhubekise iincwadi zakho. Isatifiketi siyakuposelwa kwi-adresi yokuposa enikwe kwisicelo sakho sokubhalisa kwaye kufanele sifunyanwe kwisithuba seeveki ezi 2 emva kokuba siqhubekisiwe isicelo sakho.
Entla
Iindleko
Le nkonzo ayihlawulelwa.
Entla
Entla
