Inkcazelo
Ilungelo lokwemba umgodi yimvume enikwa nguMbuso ngokweSebe leZimbiwa naMandla, ekunika igunya lokwemba izimbiwa emgodini kummandla othile.
Esi simbiwa singembiwa ngokugqibeleleyo
Umenzi-sicelo unayo imali kunye nobuchule bokwemba esi simbiwa ngokugqibeleleyo,
Isicwangciso sokuxhasa ngemali siyangqinelana nale nkqubo yokwembiwa komgodi kunye nexesha elizakuthatyathwa yile nkqubo.
Umenzi-sicelo wenze amalungiselelo ezemali kunye namanye amalungiselelo esicwangciso esichaziweyo sentlalo nesabasebenzi.
Le nkqubo iyahambisana noMqulu weMigodi
Ukuze ufumane inkcazelo ebanzi, yiya kwiSebe leZimbiwa naMandla.
Inkqubo emayilandelwe
Yenza isicelo kwi-ofisi yoManejala weNgingqi weSebe leZimbiwa naMandla okwingingqi omi kuyo lo mhlaba.
Le fom kufuneka ikhatshwe yintlawulo yesicelo engabuyiswayo njengoko ichazwe nguManejala weNgingqi.
Uthumele isicwangciso senkqubo yokulawula imo yokusingqongileyo ukuze ivunywe
Ixesha elithatyathwayo kunye nomgangatho ofikelelwayo
UManejala weNgingqi uyakukwazisa ngencwadi ebhaliweyo ukubangaba isicelo samkelwe, oku kuthetha ukuba isicelo sakho sihambisene nazo zonke iimfuneko, kwisithuba seentsuku ezili 14 esifumene isicelo, kwaye akuyalele ukuba ubonisane nomnikazi-mhlaba, umntu ohlala kulo mhlaba, ndawonye nabo bonke abanye ababandakanyeki abachaphazelekayo.
Ukubangaba uMphathiswa uyala ukukhupha ilungelo lokwemba umgodi, kufuneka akwazise, kwisithuba seentsuku ezingama 30, kwaye achaze izizathu zokwala esi sicelo.
Iindleko
Iindleko ziya kuqulunqwa lisebe kwaye azibuyiswa.
