UMPHANDLE
UBOMI BAKHO
IMIBA
USHICILELO
IZALATHISO
URHULUMENTE
IITHENDA
IMISEBENZI
Malunga
Qhagamshelana
Uncedo
Funa nzulu
Umphandle
Izalathiso
Iinkonzo
Ezempilo
Izibuko & Nezendalo
INKCAZELO:
Iinkonzo zempilo kumazibuko zihlola zivavanye zonke iintlobo zokutya, izinto zokuthambisa umziba, izibulali-ntsholongwane, amachiza anobuzaza kunye namayeza angena kweleNtshona Koloni ngezikhululo zeenqwelo-moya namazibuko kananjalo zilawula zihlole ukungena kwezifo ezosulelayo ezinokungena kwiNtshona Koloni nakuMzantsi Afrika uphela. Ezo zifo zosulelayo ziquka icesina, izifo ezingububhane, ikholera kunye nesifo esihlasela ngokungenalusini imiphunga esaziwa ngokuba yi-SARS.
Ulawulo lwezempilo kwizikhululo zeenqwelo-moya:
Ukuba umkhweli ukrokreleka njengonesifo esosulelayo esifana ne-SARS kwaye ubonakalisa iimpawu ezithile zaso ngexesha esemoyeni, amagosa asebenza kwinqwelo-moya aya kwazisa abakwa-Airports Company of SA abaya kuthi bona bazise igosa lezempilo lesikhululo seenqwelo-moya. Inqwelo-moya yakuhlala phantsi ugqirha weenkonzo zoncedo olungxamisekileyo uya kumxilonga loo mntu kuthatyathwe namanyathelo ayimfuneko (umz. afakwe kwindawo eyodwa). Amanzi nokutya okusetyenziswa kwinqwelo-moya kuyagadwa.
Ukuhlolwa kwezikhephe:
Izikhephe ezifuna ukungena nakweliphi na izibuko kula mazibuko mathathu kufuneka zikhuphe isibhengezo esichaza imo yezempilo, i-Maritime Declaration of Health. Izikhephe ziye zihlolelwe ubukho beempuku kwaye kuye kufuneke isiqinisekiso esingqina ukungabikho kweempuku. Ngokwemigaqo yezempilo yezizwe ngezizwe, isikhephe esichaphazelekayo kufuneka sinyangwe ngokuthi kusasazwe izibulala-zinambuzane. Amanzi nokutya okusetyenziswa kwizikhephe kuyagadwa.
Ukutya okuvela kumazwe angaphandle:
Ukutya okuvela kumazwe angaphandle kuyahlolwa kwaye kuhlolwa nokuba kunini na ukuze kukhangelwe amachiza anxilisayo anokubakho. Xa impahla isehliswa, iye isuswe phantsi kweziqinisekiso ezongeziweyo zokuba ayinabungozi ngokwezempilo ikhululwe kuphela xa abasemagunyeni banelisekile ukuba ayinabungozi. Zonke izinto ezithuthwa ngezikhephe kufuneka zihambelane nemiqathango yoMthetho weZithambiso neziBulali-ntsholongwane, 54 ka-1972.
Amachiza namayeza:
Imveliso iyahlolwa ukuze kubonakale ukuba ibhalisiwe kusini na kwi-Bhunga loLawulo lwaMayeza loMzantsi Afrika, nokuba iphelelwe lixesha kusini na. Izinto ezinokuba nobungozi ezifana neekhemikali, izibulala-zinambuzane nezibulala-kungunda nazo ziyabanjwa.
Izinto ezithunyelwa kumazwe angaphandle:
Iqumrhu elijongene nezempilo kumazibuko nezikhululo zeenqwelo-moya liye likhuphe iziqinisekiso zempilo ngokubhekiselele kwimpahla ethunyelwa kumazwe angaphandle, phantsi kweemeko ezithile.
IMIYALELO:
Umnxeba: 021 421 1124
ifeksi: 021 418 5685
IBONELELWA LISEBE:
ICANDELO LIKARHULUMENTE:
Isebe Lezempilo (uRhulumente Wephondo leNtshona Kapa)
YAYAMENE
Iziqinisekiso Zokugonylelwa iCesina eMthubi (IiNkonzo)
Ingaba kukho nto ungayiqondiyo kwiintetho zaseburhulumenteni
Isigama Esinokusetyenziswa uMgaqo-nkqubo Wemfihlelo
Ilungelo Lobunini
